สวัสดี ค่ะพอดี ตกขาวเป็นสีน้ำตาล มีกลิ่นเหม็น และ เหนียว มีอาการ ปวดท้องอ่อนทำไง ดีค่ะ กังวนมากเลย ค่ะ
สวัสดีค่ะ อาการตกขาวเป็นสีน้ำตาล มีกลิ่นเหม็น ปวดท้องดังกล่าว ถือเป็นตกขาวที่ผิดปกติ โดยสาเหตุอาจเกิดจาก- การติดเชื้อในช่องคลอด เช่น ติดเชื้อปรสิต หนองในแท้ หนองในเทียม- มีมดลูกอักเสบ หรือ อุ้งเชิงกรานอักเสบ ซึ่งอาจเป็นผลต่อเนื่องมาจากการติดเชื้อในช่องคลอด เช่น หนองในแท้ หนองในเทียม หรือเชื้อแบคทีเรียอื่นๆ ซึ่งจะมีอาการคือ มีตกขาวที่ผิดปกติ ปวดท้องน้อย กดเจ็บท้องน้อย เจ็บขณะมีเพศสัมพันธ์ ปวดหรือแสบขณะปัสสาวะ มีเลือดออกจากช่องคลอดผิดปกติ มีไข้ อ่อนเพลีย เป็นต้นนอกจากนี้ อาจเกิดจากการมีตกขาวที่มีเลือดปน เช่น มีเยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้นแนะนำว่าหากยังคงมีตกขาวที่ผิดปกติดังกล่าว ควรไปพบแพทย์เพื่อตรวจและรักษาค่ะ